Ayla Hallberg Hossain

Ayla Hallberg Hossain (født 23. desember 2006) er en svensk friidrettsutøver som konkurrerer i sprintløp, hekkeløp, hoppøvelser og kastøvelser. Hun representerer klubben Turebergs FK. Hun vant lengdehopp under U18-EM i friidrett 2022.

Hun satte bestenotering i verden i 12-årsklassen i 2019, da hun hoppet 1,77 meter i høydehopp innendørs. Hennes fremste nasjonale meritt er bronse i lengdehopp under det svenske mesterskapet i friidrett innendørs i 2022. 

Hun begynte med friidrett da hun var sju år gammel.

Idrettskarriere

Sesongen 2021 
Hossain vant lengdehopp i U16-klassen under Världsungdomsspelen 2021. Under det svenske U16-mesterskapet i friidrett vant hun høydehopp og lengdehopp.

Sesongen 2022 
Under det svenske mesterskapet innendørs fikk hun bronse i lengdehopp, og hun kom på femteplass på 200 meter. Hun deltok i U17-klassen i det svenske juniormesterskapet innendørs, og vant der lengdehopp, 60 meter, høydehopp og tresteg, og hun ble nummer to på 60 meter hekk. Hun vant 100 meter og lengdehopp i U17-klassen under Världsungdomsspelen.

Hun deltok i U18-EM i friidrett 2022, og vant der lengdehopp, foran Brina Likar på andreplass og Plamena Chakarova og Laura Martínez på delt tredjeplass. Hun satte der ny mesterskapsrekord og personlig rekord med 6,39 meter.

Referanser

Eksterne lenker 
 
  Ayla Hallberg Hossain – Friidrottsstatistik.se
  Ayla Hallberg Hossain  – U18-EM 2022

Svenske friidrettsutøvere
Junioreuropamestere i friidrett